CELEX: 62012CN0295
Language: bg
Date: 2012-06-13 00:00:00
Title: Дело C-295/12 P: Жалба, подадена на 13 юни 2012 г. от Telefónica S.A. и Telefónica de España, S.A.U. срещу решението, постановено от Общия съд (осми състав) на 29 март 2012 г. по дело T-336/07, Telefónica и Telefónica de España/Комисия

11.8.2012   
            
            
               BG
            
            
               Официален вестник на Европейския съюз
            
            
               C 243/10
            
         Жалба, подадена на 13 юни 2012 г. от Telefónica S.A. и Telefónica de España, S.A.U. срещу решението, постановено от Общия съд (осми състав) на 29 март 2012 г. по дело T-336/07, Telefónica и Telefónica de España/Комисия
   (Дело C-295/12 P)
   2012/C 243/19
   Език на производството: испански
   
      Страни
   
   
      Жалбоподатели: Telefónica S.A. и Telefónica de España, S.A.U. (представители: F. González Díaz и J. Baño Fos, abogados)
   
      Други страни в производството: Европейска комисия, France Telecom España, S.A., Asociación de Usuarios de Servicios Bancarios (Ausbanc Consumo) и European Competitive Telecommunications Association
   
      Искания на жалбоподателите
   
   
               —
            
            
               
                  
                     Главни искания
                  
               
               да се отмени изцяло или частично Решение на Общия съд от 29 март 2012 г. по дело T-336/07, Telefónica и Telefónica de España/Комисия,
               въз основа на наличните доказателства, да се отмени изцяло или частично Решение на Европейската Комисия от 4 юли 2007 година относно по дело COMP/38.784 — Wanadoo España/Telefónica,
               да се отмени глобата или да се намали нейният размер на основание член 261 ДФЕС,
               да се отмени глобата или да се намали нейният размер поради неоснователна продължителност на производството пред Общия съд и
               до се осъдят Комисията и встъпилите страни в настоящото производство и в производството пред Общия съд да заплатят съдебните разноски.
            
         
               —
            
            
               
                  
                     При условията на евентуалност, в случай, че етапът на производството не позволява удовлетворяване на главните искания
                  
               
               да се отмени решението на Общия съд и делото да се препрати на последния, за да се произнесе по него в светлината на разрешените от Съда правни въпроси,
               да се отмени глобата или да се намали нейният размер на основание член 261 ДФЕС и
               до се осъдят Комисията и встъпилите страни в настоящото производство и в производството пред Общия съд да заплатят съдебните разноски.
            
         
               —
            
            
               
                  
                     Във всички случаи
                  
               
               по силата на член 15 ДФЕС, да се разреши достъп до протокола или записа от съдебното заседание пред Общия съд, проведено на 23 май 2011 г., както и да се проведе съдебно заседание.
            
         
      Правни основания и основни доводи
   
   Общият съд е допуснал:
   
                
            
            
               нарушение на правото на защита на Telefónica поради:
               
                           —
                        
                        
                           несъразмерната продължителност на производството,
                        
                     
                           —
                        
                        
                           отхвърлянето на твърденията в приложенията,
                        
                     
                           —
                        
                        
                           отхвърлянето на твърденията по отношение на незадължителния характер на ресурса като релевантен фактор при определяне на последиците от поведението на Telefónica,
                        
                     
                           —
                        
                        
                           допускането на новите факти, които не фигурират в изложението на възраженията;
                        
                     
         
                
            
            
               грешка при прилагане на правото при определяне на съответните пазари на едро;
            
         
                
            
            
               грешка при прилагане на правото при преценката на твърдяното господстващо положение на Telefónica;
            
         
                
            
            
               грешка при прилагане на правото и нарушение на Европейската конвенция за защита на правата на човека и основните свободи поради допускането на вмешателство в правото на собственост на Telefónica върху незадължителен ресурс;
            
         
                
            
            
               грешка при прилагане на правото и явно изопачаване на фактите при преценката на злоупотребата и нейното твърдяно въздействие върху конкуренцията във връзка с:
               
                           —
                        
                        
                           избора на ресурсите за пазара на едро,
                        
                     
                           —
                        
                        
                           анализа на дисконтираните парични потоци,
                        
                     
                           —
                        
                        
                           анализа период по период,
                        
                     
                           —
                        
                        
                           възможните или конкретните последици от поведението;
                        
                     
         
                
            
            
               грешка при прилагане на правото при преценката на действията ultra vires на Комисията и нарушението на принципите на субсидиарност, пропорционалност, правна сигурност, лоялно сътрудничество и добра администрация;
            
         
                
            
            
               нарушение на принципа на правна сигурност при определяне на законния лихвен процент и грешка при прилагане на правото при преценката на умишления или непредпазлив характер на поведението на Telefónica;
            
         
                
            
            
               грешка при прилагане на правото и явно изопачаване на фактите при изчисляване на размера на глобата, inter alia, поради:
               
                           —
                        
                        
                           квалифицирането на нарушението като много тежко,
                        
                     
                           —
                        
                        
                           преценката на нарушението на принципите на равно третиране, пропорционалност и индивидуализиране на наказанията и
                        
                     
                           —
                        
                        
                           липсата на мотиви;
                        
                     
         
                
            
            
               нарушение на член 229 ДЕО (понастоящем 261 ДФЕС).